กฎกระทรวงสถานีบริการก๊าซธรรมชาติ พ.ศ. 2564
ประกาศวันที่ 2021-11-23

content: กฎกระทรวง สถานีบริการก๊าซธรรมชาติ พ.ศ. ๒๕๖๔
content: อาศัยอำนาจตามความในมาตรา ๕ วรรคหนึ่ง และมาตรา ๗ (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ วรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ก๊าซธรรมชาติ” หมายความว่า ก๊าซธรรมชาติอัดและก๊าซธรรมชาติเหลว “ก๊าซธรรมชาติอัด” หมายความว่า ก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง
sectionNo: 2
content: ซึ่งอยู่ในสถานะไอก๊าซที่ถูกอัดเก็บไว้ภายใต้ความดันสูง “ก๊าซธรรมชาติเหลว” หมายความว่า ก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง ซึ่งอยู่ในสถานะของเหลว “สถานีบริการก๊าซธรรมชาติ”
sectionNo: 2
content: หมายความว่า สถานีบริการก๊าซธรรมชาติซึ่งเป็นสถานที่เก็บและเป็นจุดจ่ายก๊าซธรรมชาติ เพื่อให้บริการแก่ยานพาหนะหรือจ่ายให้กับถังขนส่งก๊าซธรรมชาติอัดที่ได้รับใบอนุญาตประกอบกิจการถังขนส่งก๊าซธรรมชาติ “เขตสถานีบริการก๊าซธรรมชาติ” หมายความว่า แนวเขตของสถานีบริการก๊าซธรรมชาติซึ่งรวมถึงสิ่งก่อสร้าง
sectionNo: 2
content: พื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ ระบบท่อก๊าซธรรมชาติ เครื่องจักร และอุปกรณ์หรือเครื่องมือต่าง ๆ ตามที่กำหนดไว้ในแผนผังบริเวณของสถานีบริการก๊าซธรรมชาติ “อาคารบริการ” หมายความว่า อาคารภายในเขตสถานีบริการก๊าซธรรมชาติที่ใช้เป็นอาคารเครื่องสูบอัดก๊าซธรรมชาติ อาคารจอดรถขนส่งก๊าซ
sectionNo: 2
content: อาคารคลุมตู้จ่ายก๊าซธรรมชาติ สำนักงาน อาคารที่ใช้เป็นที่จำหน่ายผลิตภัณฑ์หรืออุปกรณ์สำหรับยานพาหนะ อาคารคลุมที่ล้างอัดฉีด อาคารคลุมที่จอดรถหรืออาคารที่ใช้เพื่อบริการหรือจำหน่ายสินค้าอื่น ๆ ที่ไม่ก่อให้เกิดเปลวไฟหรือประกายไฟ และให้หมายความรวมถึงห้องน้ำและห้องส้วมด้วย “พื้นที่กักเก็บก๊าซธรรมชาติเหลว”
sectionNo: 2
content: หมายความว่า พื้นที่ภายในเขื่อน กำแพง หรือบ่อกักเก็บก๊าซธรรมชาติเหลว ที่ล้อมรอบถังเก็บและจ่ายก๊าซธรรมชาติเหลวและเครื่องทำไอก๊าซธรรมชาติ “กำแพงกันไฟ” หมายความว่า กำแพงทึบที่สร้างด้วยวัสดุถาวรและทนไฟ มีความหนาไม่น้อยกว่า ๑๐ เซนติเมตร และไม่มีช่องให้ไฟผ่านได้ “ถังเก็บและจ่ายก๊าซธรรมชาติ” หมายความว่า
sectionNo: 2
content: ถังเก็บและจ่ายก๊าซธรรมชาติในเขตสถานีบริการก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “ถังขนส่งก๊าซธรรมชาติ” หมายความว่า ถังขนส่งก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ
sectionNo: 2
content: และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “สถานศึกษา” หมายความว่า สถานศึกษาที่จัดการศึกษาในระบบที่เป็นการศึกษาขั้นพื้นฐานหรือการศึกษาระดับอุดมศึกษาตามกฎหมายว่าด้วยการศึกษาแห่งชาติ “สถานพยาบาล” หมายความว่า
sectionNo: 2
content: สถานพยาบาลประเภทที่รับผู้ป่วยไว้ค้างคืนตามกฎหมายว่าด้วยสถานพยาบาล “โรงมหรสพ” หมายความว่า โรงมหรสพตามกฎหมายว่าด้วยการควบคุมอาคาร “ศาสนสถาน” หมายความว่า วัดตามกฎหมายว่าด้วยคณะสงฆ์ มัสยิดตามกฎหมายว่าด้วยการบริหารองค์กรศาสนาอิสลาม
sectionNo: 2
content: วัดบาทหลวงตามกฎหมายว่าด้วยลักษณะฐานะของวัดบาทหลวงโรมันคาทอลิกในกรุงสยามตามกฎหมาย หรือสถานที่ประกอบศาสนกิจในนิกายหรือศาสนาอื่น “โบราณสถาน” หมายความว่า โบราณสถานตามกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ “สนามกีฬา” หมายความว่า สถานที่ที่ใช้ในการเล่นกีฬา เช่น ฟุตบอล รักบี้
sectionNo: 2
content: บาสเกตบอล มวย หรือกรีฑา และมีอัฒจันทร์ที่ก่อสร้างอย่างถาวรสำหรับผู้เข้าชม “ทางสัญจร” หมายความว่า ทางหลวง ถนนสาธารณะ ทางสาธารณะ หรือถนนส่วนบุคคล “ทางแยก” หมายความว่า ทางสัญจรที่มีความกว้างของถนนตั้งแต่ ๑๒.๐๐ เมตร ขึ้นไปและมีความยาวจากจุดตัดหรือจุดบรรจบของถนนตั้งแต่ ๒๐๐.๐๐ เมตร ขึ้นไป
sectionNo: 2
content: “ความกว้างของถนน” หมายความว่า ระยะที่วัดจากเขตทางด้านหนึ่งไปยังเขตทางด้านตรงข้าม “มาตรฐาน ASME” หมายความว่า มาตรฐานที่ประกาศโดยสมาคมวิศวกรเครื่องกลแห่งประเทศสหรัฐอเมริกา (American Society of Mechanical Engineers) “มาตรฐาน EN” หมายความว่า มาตรฐานของประเทศกลุ่มสหภาพยุโรป (European Standard) “มาตรฐาน
sectionNo: 2
content: ISO” หมายความว่า มาตรฐานที่ประกาศโดยองค์การระหว่างประเทศว่าด้วยการมาตรฐาน (International Organization for Standardization) “มาตรฐาน NFPA” หมายความว่า มาตรฐานที่ประกาศโดยสมาคมป้องกันอัคคีภัยแห่งชาติของประเทศสหรัฐอเมริกา (National Fire Protection Association)
sectionNo: 1
content: หมวด ๑ บททั่วไป
sectionNo: 3
content: ข้อ ๓ การออกแบบสถานีบริการก๊าซธรรมชาติ ระบบท่อก๊าซธรรมชาติ และระบบไฟฟ้าต้องกระทำโดยวิศวกรออกแบบซึ่งได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร การทดสอบและตรวจสอบถังเก็บและจ่ายก๊าซธรรมชาติ และระบบท่อก๊าซธรรมชาติ และการตรวจสอบระบบไฟฟ้า
sectionNo: 3
content: ต้องกระทำโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ การรับ การจ่าย และการถ่ายเทก๊าซธรรมชาติต้องกระทำโดยผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิง
sectionNo: 2
content: หมวด ๒ ลักษณะของแผนผังและแบบก่อสร้าง
sectionNo: 4
content: ข้อ ๔ สถานีบริการก๊าซธรรมชาติต้องมีแผนผังโดยสังเขปแสดงตำแหน่งที่ตั้งของสถานีบริการก๊าซธรรมชาติ พร้อมสิ่งก่อสร้างต่าง ๆ ที่อยู่โดยรอบเขตสถานีบริการก๊าซธรรมชาติ ภายในระยะไม่น้อยกว่า ๒๐๐.๐๐ เมตร ในกรณีที่แผนผังโดยสังเขปไม่สามารถแสดงถึงที่ตั้งของสถานีบริการก๊าซธรรมชาติได้
sectionNo: 4
content: ให้จัดทำแผนผังในระยะที่ทำให้สามารถบ่งชี้ถึงที่ตั้งของสถานีบริการก๊าซธรรมชาติได้
sectionNo: 5
content: ข้อ ๕ สถานีบริการก๊าซธรรมชาติต้องมีแผนผังบริเวณที่แสดงเขตที่ดิน เขตสถานีบริการก๊าซธรรมชาติ อาคารบริการ พื้นที่กักเก็บก๊าซธรรมชาติเหลว กำแพงกันไฟ ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ ตู้จ่ายก๊าซธรรมชาติ แนวท่อก๊าซธรรมชาติ
sectionNo: 5
content: ท่อหรือรางระบายน้ำ ระบบป้องกันและระงับอัคคีภัย บ่อกักไขมัน เสาไฟฟ้าและสิ่งก่อสร้างอื่น ๆ รวมทั้งทางเข้าและทางออกสำหรับยานพาหนะ แผนผังบริเวณให้ใช้มาตราส่วนไม่เล็กกว่า ๑ ใน ๒๕๐
sectionNo: 6
content: ข้อ ๖ แบบก่อสร้างอาคารบริการ ต้องแสดงรายละเอียดอย่างน้อย ดังต่อไปนี้ (๑) แปลนพื้น แปลนฐานราก แปลนโครงสร้าง และแปลนหลังคา (๒) รูปด้านอย่างน้อยสองด้าน รูปตัดตามขวาง และรูปตัดตามยาว แบบก่อสร้างตามวรรคหนึ่ง ให้ใช้มาตราส่วนไม่เล็กกว่า ๑ ใน ๑๐๐
sectionNo: 7
content: ข้อ ๗ แบบก่อสร้างพื้นที่กักเก็บก๊าซธรรมชาติเหลวและกำแพงกันไฟ ต้องแสดงรายละเอียดอย่างน้อย ดังต่อไปนี้ (๑) แปลนพื้น แปลนฐานราก และแปลนโครงสร้าง (๒) รูปด้านอย่างน้อยสองด้าน รูปตัดตามขวาง และรูปตัดตามยาว แบบก่อสร้างตามวรรคหนึ่ง ให้ใช้มาตราส่วนไม่เล็กกว่า ๑ ใน ๑๐๐
sectionNo: 8
content: ข้อ ๘ แบบแสดงคุณลักษณะของถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติ ต้องมีเอกสารรับรองจากผู้ผลิต พร้อมรายละเอียดการประกอบและการติดตั้ง
sectionNo: 9
content: ข้อ ๙ แบบระบบท่อก๊าซธรรมชาติ ต้องแสดงรายละเอียดอย่างน้อย ดังต่อไปนี้ (๑) การติดตั้ง (๒) การป้องกันการกัดกร่อน (๓) อุปกรณ์ความปลอดภัย
sectionNo: 10
content: ข้อ ๑๐ แบบก่อสร้างท่อหรือรางระบายน้ำ และบ่อกักไขมัน ต้องแสดงรายละเอียดอย่างน้อย ดังต่อไปนี้ (๑) แปลนส่วนล่าง (๒) รูปตัดตามขวาง และรูปตัดตามยาว (๓) ฝาตะแกรงปิดรางระบายน้ำ บ่อพัก และบ่อกักไขมัน แบบก่อสร้างตาม (๑) ให้ใช้มาตราส่วนไม่เล็กกว่า ๑ ใน ๕๐
sectionNo: 11
content: ข้อ ๑๑ แบบระบบไฟฟ้า ต้องแสดงรายละเอียดอย่างน้อย ดังต่อไปนี้ (๑) แผนผังแสดงการเดินสายไฟฟ้าและการต่อลงดินในลักษณะแผนภาพเส้นเดียว (single line diagram) และการปิดผนึก (๒) แผนผังแสดงการติดตั้งอุปกรณ์ไฟฟ้าและเครื่องใช้ไฟฟ้าภายในบริเวณสถานีบริการก๊าซธรรมชาติ (๓)
sectionNo: 11
content: แผนผังแสดงการติดตั้งระบบป้องกันอันตรายจากฟ้าผ่า
sectionNo: 12
content: ข้อ ๑๒ ในกรณีที่มีการติดตั้งระบบอื่นที่เกี่ยวข้องกับการรับ การเก็บ หรือการจ่ายก๊าซในเขตสถานีบริการก๊าซธรรมชาติ ให้แสดงแบบและรายละเอียดของระบบดังกล่าวด้วย
sectionNo: 13
content: ข้อ ๑๓ สถานีบริการก๊าซธรรมชาติต้องแสดงรายการคำนวณความมั่นคงแข็งแรงของอาคารบริการพื้นที่กักเก็บก๊าซธรรมชาติเหลว กำแพงกันไฟ ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ ตู้จ่ายก๊าซธรรมชาติ ระบบท่อก๊าซธรรมชาติ ท่อหรือรางระบายน้ำ บ่อกักไขมัน
sectionNo: 13
content: หรือสิ่งก่อสร้างอื่น ๆ แล้วแต่กรณี
sectionNo: 14
content: ข้อ ๑๔ แบบก่อสร้างและรายการคำนวณความมั่นคงแข็งแรงของอาคารบริการ พื้นที่กักเก็บก๊าซธรรมชาติเหลว กำแพงกันไฟ ท่อหรือรางระบายน้ำ บ่อกักไขมัน หรือสิ่งก่อสร้างอื่น ๆ ตามข้อ ๖ ข้อ ๗ ข้อ ๑๐ และข้อ ๑๓ ที่ได้รับอนุญาตให้ก่อสร้างอาคารตามกฎหมายว่าด้วยการควบคุมอาคารจากเจ้าพนักงานท้องถิ่นผู้อนุญาตแล้ว
sectionNo: 14
content: ให้ได้รับยกเว้นไม่ต้องแสดงรายละเอียดตามที่ระบุไว้ แล้วแต่กรณี แต่ให้ใช้แบบก่อสร้างและรายการคำนวณของอาคารหรือสิ่งก่อสร้างดังกล่าวมาแสดงแทน
sectionNo: 15
content: ข้อ ๑๕ การก่อสร้างสิ่งก่อสร้างต่าง ๆ ภายในสถานีบริการก๊าซธรรมชาติ ให้มีระยะความคลาดเคลื่อนไปจากแผนผังบริเวณที่ได้รับอนุญาตได้ไม่เกินร้อยละยี่สิบ ทั้งนี้ ต้องไม่น้อยกว่าระยะปลอดภัยตามที่กำหนดในกฎกระทรวงนี้ และสัดส่วนของสิ่งก่อสร้างต่าง ๆ
sectionNo: 15
content: เมื่อก่อสร้างแล้วเสร็จให้มีระยะความคลาดเคลื่อนจากแบบก่อสร้างที่ได้รับอนุญาตได้ไม่เกินร้อยละห้า
sectionNo: 3
content: หมวด ๓ ที่ตั้ง ลักษณะ และระยะปลอดภัย
sectionNo: 16
content: ข้อ ๑๖ สถานีบริการก๊าซธรรมชาติต้องมีระยะห่างระหว่างเขตสถานีบริการก๊าซธรรมชาติกับเขตสถานทูต สถานกงสุล สถานศึกษา สถานพยาบาล โรงมหรสพ ศาสนสถาน โบราณสถานหรือสนามกีฬา ไม่น้อยกว่า ๖๐.๐๐ เมตร เว้นแต่สถานที่เหล่านั้นได้รับอนุญาต อนุมัติ หรือมีการขึ้นทะเบียน หรือได้รับความเห็นชอบ ตามกฎหมายว่าด้วยการนั้น
sectionNo: 16
content: แล้วแต่กรณี ภายหลังวันที่ผู้ประสงค์จะประกอบกิจการสถานีบริการก๊าซธรรมชาติได้ยื่นคำขอรับใบอนุญาตประกอบกิจการสถานีบริการก๊าซธรรมชาติครบถ้วนและถูกต้องแล้ว
sectionNo: 17
content: ข้อ ๑๗ สถานีบริการก๊าซธรรมชาติต้องมีระยะห่างระหว่างเขตสถานีบริการก๊าซธรรมชาติกับเขตพระราชฐานไม่น้อยกว่า ๕๐๐.๐๐ เมตร ยกเว้นสถานีบริการก๊าซธรรมชาติที่ได้รับความยินยอมเป็นหนังสือจากสำนักพระราชวัง
sectionNo: 18
content: ข้อ ๑๘ ทางเข้าและทางออกของสถานีบริการก๊าซธรรมชาติต้องมีลักษณะและระยะปลอดภัย ดังต่อไปนี้ (๑) ทางเข้าและทางออกสำหรับยานพาหนะ ต้องติดกับทางหลวงหรือถนนสาธารณะที่มีความกว้างของถนนไม่น้อยกว่า ๑๒.๐๐ เมตร หรือติดถนนส่วนบุคคลที่มีความกว้างของถนนไม่น้อยกว่า ๑๐.๐๐ เมตร
sectionNo: 18
content: โดยถนนส่วนบุคคลดังกล่าวต้องเชื่อมต่อกับทางสาธารณะหรือถนนสาธารณะ หรือทางที่มีสภาพเป็นสาธารณะที่มีความกว้างของถนนไม่น้อยกว่า ๑๒.๐๐ เมตร ดังตัวอย่างที่ปรากฏตามภาพประกอบที่ ๑ ท้ายกฎกระทรวงนี้ (๒) กรณีที่ทางเข้าและทางออกสำหรับยานพาหนะแยกต่างหากจากกัน ซึ่งแต่ละทางต้องมีความกว้างไม่น้อยกว่า ๔.๐๐ เมตร
sectionNo: 18
content: และห่างกันไม่น้อยกว่า ๑๐.๐๐ เมตร และขอบทางเลี้ยวเข้าด้านซ้ายและขอบทางเลี้ยวออกด้านซ้ายต้องมีรัศมีความโค้งไม่น้อยกว่า ๓.๐๐ เมตร ดังตัวอย่างที่ปรากฏตามภาพประกอบที่ ๒ ท้ายกฎกระทรวงนี้ (๓) กรณีที่ทางเข้าและทางออกสำหรับยานพาหนะเป็นทางเดียวกัน ต้องมีความกว้างของทางทั้งทางเข้าและทางออกรวมกันไม่น้อยกว่า
sectionNo: 18
content: ๗.๐๐ เมตร และขอบทางเลี้ยวเข้าด้านซ้ายและขอบทางเลี้ยวออกด้านซ้ายต้องมีรัศมีความโค้งไม่น้อยกว่า ๓.๐๐ เมตร ดังตัวอย่างที่ปรากฏตามภาพประกอบที่ ๓ ท้ายกฎกระทรวงนี้ ในกรณีที่เป็นสถานีบริการก๊าซธรรมชาติเพื่อการใช้เอง ทางเข้าและทางออกสำหรับยานพาหนะตาม (๑)
sectionNo: 18
content: ต้องติดทางหลวงหรือถนนสาธารณะที่มีความกว้างของถนนไม่น้อยกว่า ๘.๐๐ เมตร หรือติดถนนส่วนบุคคลที่มีความกว้างของถนนไม่น้อยกว่า ๖.๐๐ เมตร โดยถนนส่วนบุคคลดังกล่าวต้องเชื่อมต่อกับทางสาธารณะ หรือถนนสาธารณะ หรือทางที่มีสภาพเป็นสาธารณะที่มีความกว้างของถนนไม่น้อยกว่า ๘.๐๐ เมตร ดังตัวอย่างที่ปรากฏตามภาพประกอบที่
sectionNo: 18
content: ๑ ท้ายกฎกระทรวงนี้
sectionNo: 19
content: ข้อ ๑๙ จุดเริ่มต้นของทางเข้าและทางออกของสถานีบริการก๊าซธรรมชาติต้องมีลักษณะและระยะปลอดภัย ดังต่อไปนี้ (๑) สถานีบริการก๊าซธรรมชาติที่ตั้งอยู่ในเขตเทศบาลนคร เขตเทศบาลเมือง เขตกรุงเทพมหานคร เขตเมืองพัทยา และเขตองค์กรปกครองส่วนท้องถิ่นรูปแบบพิเศษอื่นที่มีกฎหมายจัดตั้งขึ้นเป็นการเฉพาะ (ก)
sectionNo: 19
content: จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งตั้งของทางสัญจรที่มีความลาดชันด้านใดด้านหนึ่งเกิน ๑ ต่อ ๒๕ และต้องไม่อยู่บนทางสัญจรที่มีความลาดชันเกิน ๑ ต่อ ๒๕ ในกรณีที่ทางสัญจรมีความลาดชันด้านใดด้านหนึ่ง เกิน ๑ ต่อ ๒๕
sectionNo: 19
content: จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มต้นโค้งตั้งของทางสัญจรไม่น้อยกว่า ๘๐.๐๐ เมตร ดังตัวอย่างที่ปรากฏตามภาพประกอบที่ ๔ ท้ายกฎกระทรวงนี้ (ข) จุดเริ่มต้นของทางเข้าและทางออกสำหรับยานพาหนะที่เชื่อมกับทางสัญจรต้องห่างจากจุดเริ่มโค้งของทางแยกซึ่งอยู่ฝั่งเดียวกันไม่น้อยกว่า ๓๐.๐๐
sectionNo: 19
content: เมตร ดังตัวอย่างที่ปรากฏตามภาพประกอบที่ ๕ ท้ายกฎกระทรวงนี้ (ค) จุดเริ่มต้นของทางเข้าและทางออกสำหรับยานพาหนะที่ตั้งอยู่ติดทางสัญจรที่ตัดกับทางรถไฟต้องห่างจากรางรถไฟที่ใกล้ที่สุดไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๖ ท้ายกฎกระทรวงนี้ (ง)
sectionNo: 19
content: จุดเริ่มต้นของทางเข้าและทางออกสำหรับยานพาหนะต้องไม่ตั้งอยู่ตรงโค้งของทางสัญจรที่มีรัศมีความโค้งน้อยกว่า ๕๐๐.๐๐ เมตร และต้องห่างจากจุดเริ่มโค้งของทางสัญจรไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๗ ท้ายกฎกระทรวงนี้ (๒) สถานีบริการก๊าซธรรมชาติที่ตั้งอยู่นอกเขตพื้นที่ตาม (๑) (ก)
sectionNo: 19
content: จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มต้นโค้งตั้งของทางสัญจรไม่น้อยกว่า ๑๕๐.๐๐ เมตร ดังตัวอย่างที่ปรากฏตามภาพประกอบที่ ๘ ท้ายกฎกระทรวงนี้ (ข) จุดเริ่มต้นของทางเข้าและทางออกสำหรับยานพาหนะที่เชื่อมกับทางสัญจรต้องห่างจากจุดเริ่มโค้งของทางแยกซึ่งอยู่ฝั่งเดียวกันไม่น้อยกว่า
sectionNo: 19
content: ๕๐.๐๐ เมตร ดังตัวอย่างที่ปรากฏตามภาพประกอบที่ ๙ ท้ายกฎกระทรวงนี้ (ค) จุดเริ่มต้นของทางเข้าและทางออกสำหรับยานพาหนะที่ตั้งอยู่ติดทางสัญจรที่ตัดกับทางรถไฟต้องห่างจากรางรถไฟที่ใกล้ที่สุดไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๖ ท้ายกฎกระทรวงนี้ (ง)
sectionNo: 19
content: จุดเริ่มต้นของทางเข้าและทางออกสำหรับยานพาหนะต้องไม่ตั้งอยู่ตรงโค้งของทางสัญจรที่มีรัศมีความโค้งน้อยกว่า ๑,๐๐๐.๐๐ เมตร และต้องห่างจากจุดเริ่มโค้งของทางสัญจรไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๑๐ ท้ายกฎกระทรวงนี้ (จ)
sectionNo: 19
content: จุดเริ่มต้นของทางเข้าและทางออกสำหรับยานพาหนะที่เชื่อมกับทางสัญจรที่เป็นทางคู่ต้องห่างจากจุดเริ่มต้นของช่องเปิดของเกาะกลาง ทางระบายน้ำ หรือกำแพงของทางสัญจรดังกล่าวไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๑๑ ท้ายกฎกระทรวงนี้
sectionNo: 20
content: ข้อ ๒๐ สถานีบริการก๊าซธรรมชาติที่มีทางเข้าและทางออกสำหรับยานพาหนะที่ผ่านการพิจารณาด้านความปลอดภัยและได้รับอนุญาตให้เชื่อมทาง และก่อสร้างหรือมีการปรับปรุงเปลี่ยนแปลงโดยถูกต้องตามใบอนุญาตให้เชื่อมทางตามกฎหมายว่าด้วยทางหลวงแล้ว ให้ได้รับยกเว้นไม่ต้องปฏิบัติตามข้อ ๑๙
sectionNo: 21
content: ข้อ ๒๑ ระยะปลอดภัยของพื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติภายในสถานีบริการก๊าซธรรมชาติ ให้เป็นไปตามที่รัฐมนตรีประกาศกำหนดในราชกิจจานุเบกษา
sectionNo: 4
content: หมวด ๔ พื้นที่กักเก็บก๊าซธรรมชาติเหลว ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ ตู้จ่ายก๊าซธรรมชาติ และระบบท่อก๊าซธรรมชาติ
sectionNo: 22
content: ข้อ ๒๒ พื้นที่กักเก็บก๊าซธรรมชาติเหลวต้องมีการออกแบบ การสร้าง และมีปริมาณความจุของการกักเก็บ เป็นไปตามมาตรฐาน NFPA52 หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 23
content: ข้อ ๒๓ ถังเก็บและจ่ายก๊าซธรรมชาติ มี ๒ ชนิด ดังต่อไปนี้ (๑) ถังเก็บและจ่ายก๊าซธรรมชาติอัด (๒) ถังเก็บและจ่ายก๊าซธรรมชาติเหลว
sectionNo: 24
content: ข้อ ๒๔ ถังเก็บและจ่ายก๊าซธรรมชาติอัดต้องมีลักษณะเป็นภาชนะหรือถังที่ใช้บรรจุก๊าซธรรมชาติอัดได้ การออกแบบ การสร้าง และการทดสอบและตรวจสอบถังเก็บและจ่ายก๊าซธรรมชาติอัดให้เป็นไปตามมาตรฐานผลิตภัณฑ์อุตสาหกรรม มาตรฐาน ASME มาตรฐาน ISO หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 25
content: ข้อ ๒๕ ถังเก็บและจ่ายก๊าซธรรมชาติเหลวต้องมีลักษณะเป็นภาชนะหรือถังที่ใช้บรรจุก๊าซธรรมชาติเหลวได้ การออกแบบ การสร้าง และการทดสอบและตรวจสอบถังเก็บและจ่ายก๊าซธรรมชาติเหลวให้เป็นไปตามมาตรฐานผลิตภัณฑ์อุตสาหกรรม มาตรฐาน ASME มาตรฐาน ISO หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 26
content: ข้อ ๒๖ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ ตู้จ่ายก๊าซธรรมชาติ อุปกรณ์ที่ใช้ประกอบกับระบบท่อก๊าซธรรมชาติ และอุปกรณ์ควบคุมความดันก๊าซเกินพิกัดแบบระบายไอ ต้องได้รับการออกแบบ การสร้าง การทดสอบและตรวจสอบจากโรงงานผู้ผลิต ทั้งนี้
sectionNo: 26
content: จะต้องเป็นไปตามมาตรฐานผลิตภัณฑ์อุตสาหกรรม มาตรฐาน ASME มาตรฐาน EN มาตรฐาน NFPA52 หรือมาตรฐานอื่นที่รัฐมนตรีประกาศกำหนดในราชกิจจานุเบกษา ในกรณีที่อุปกรณ์ตามวรรคหนึ่งมิได้ผลิตสำเร็จทั้งหมดจากโรงงานผู้ผลิต การสร้าง และการประกอบอุปกรณ์ ให้เป็นไปตามมาตรฐานผลิตภัณฑ์อุตสาหกรรม มาตรฐาน ASME มาตรฐาน EN
sectionNo: 26
content: มาตรฐาน NFPA52 หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 27
content: ข้อ ๒๗ การติดตั้งและเชื่อมต่อระบบของถังเก็บและจ่ายก๊าซธรรมชาติอัดตามข้อ ๒๔ ถังเก็บและจ่ายก๊าซธรรมชาติเหลวตามข้อ ๒๕ และอุปกรณ์ตามข้อ ๒๖ ให้เป็นไปตามมาตรฐาน ASME มาตรฐาน ISO หรือมาตรฐาน NFPA52 หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 28
content: ข้อ ๒๘ การวางระบบท่อก๊าซธรรมชาติ ให้เป็นไปตามมาตรฐาน ASME หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 29
content: ข้อ ๒๙ ถังเก็บและจ่ายก๊าซธรรมชาติอัดตามข้อ ๒๔ ถังเก็บและจ่ายก๊าซธรรมชาติเหลวตามข้อ ๒๕ อุปกรณ์ตามข้อ ๒๖ และระบบท่อก๊าซธรรมชาติตามข้อ ๒๘ จะต้องได้รับการทดสอบและตรวจสอบก่อนการใช้งาน การทดสอบตามวาระ และการทดสอบกรณีที่ได้รับความเสียหาย ทั้งนี้ ตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 30
content: ข้อ ๓๐ ถังขนส่งก๊าซธรรมชาติที่นำมาใช้เป็นถังเก็บและจ่ายก๊าซธรรมชาติในสถานีบริการก๊าซธรรมชาติต้องเป็นถังขนส่งก๊าซธรรมชาติที่ได้รับใบอนุญาตประกอบกิจการถังขนส่งก๊าซธรรมชาติและในขณะให้บริการจะต้องอยู่ในตำแหน่งที่กำหนดในแผนผังบริเวณของสถานีบริการก๊าซธรรมชาติและไม่สามารถเคลื่อนที่ได้
sectionNo: 31
content: ข้อ ๓๑ ห้ามนำถังเก็บและจ่ายก๊าซธรรมชาติที่หมดอายุการใช้งานตามมาตรฐานการออกแบบมาใช้งานในสถานีบริการก๊าซธรรมชาติ
sectionNo: 32
content: ข้อ ๓๒ ถังเก็บและจ่ายก๊าซธรรมชาติ เครื่องสูบก๊าซธรรมชาติ เครื่องทำไอก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติ จะต้องติดตั้งบนโครงสร้างที่มั่นคงแข็งแรง และอุปกรณ์ที่มาประกอบกับโครงสร้างจะต้องสามารถรับแรงต่าง ๆ ตามหลักวิศวกรรม
sectionNo: 32
content: รวมถึงแรงจากแผ่นดินไหวตามกฎหมายว่าด้วยการควบคุมอาคารด้วย
sectionNo: 5
content: หมวด ๕ การป้องกันและระงับอัคคีภัย
sectionNo: 33
content: ข้อ ๓๓ การกำหนดบริเวณอันตรายของสถานีบริการก๊าซธรรมชาติ ให้เป็นไปตามหลักเกณฑ์ที่รัฐมนตรีประกาศกำหนดในราชกิจจานุเบกษา การออกแบบ การติดตั้ง และการทดสอบและตรวจสอบระบบไฟฟ้าของสถานีบริการก๊าซธรรมชาติ ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 34
content: ข้อ ๓๔ ผู้รับใบอนุญาตประกอบกิจการสถานีบริการก๊าซธรรมชาติมีหน้าที่ควบคุมดูแลไม่ให้มีการกระทำใด ๆ ที่อาจก่อให้เกิดเปลวไฟหรือประกายไฟในเขตสถานีบริการก๊าซธรรมชาติ
sectionNo: 35
content: ข้อ ๓๕ ภายในสถานีบริการก๊าซธรรมชาติต้องจัดให้มีเครื่องดับเพลิงชนิดผงเคมีแห้งขนาดบรรจุไม่น้อยกว่า ๖.๘ กิโลกรัม ที่มีความสามารถในการดับเพลิงไม่น้อยกว่า 20-B:C ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทย ในพระบรมราชูปถัมภ์ หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 35
content: และต้องจัดให้อยู่ในที่ที่สามารถนำออกมาใช้ได้ง่าย ในบริเวณที่กำหนดและมีจำนวนเครื่อง ดังต่อไปนี้ (๑) ห้องถังเก็บและจ่ายก๊าซธรรมชาติและห้องเครื่องสูบอัดก๊าซธรรมชาติ ต้องมีเครื่องดับเพลิงอยู่ที่บริเวณประตูของแต่ละห้อง ประตูละสองเครื่อง
sectionNo: 35
content: ในกรณีที่ถังเก็บและจ่ายก๊าซธรรมชาติและเครื่องสูบอัดก๊าซธรรมชาติอยู่ในห้องเดียวกัน ต้องมีเครื่องดับเพลิงอยู่ที่บริเวณประตูอย่างน้อยประตูละสองเครื่อง (๒) บริเวณที่ตั้งถังเก็บและจ่ายก๊าซธรรมชาติอัด ต้องมีเครื่องดับเพลิงอย่างน้อยหนึ่งเครื่องต่อหนึ่งกลุ่มถังเก็บและจ่ายก๊าซธรรมชาติอัดที่มีความจุไม่เกิน
sectionNo: 35
content: ๔,๐๐๐ ลิตร (๓) บริเวณที่ตั้งเครื่องสูบก๊าซธรรมชาติ ต้องมีเครื่องดับเพลิงอย่างน้อยหนึ่งเครื่องต่อเครื่องสูบก๊าซธรรมชาติหนึ่งเครื่อง (๔) บริเวณที่ตั้งเครื่องสูบอัดก๊าซธรรมชาติ ต้องมีเครื่องดับเพลิงอย่างน้อยสองเครื่องต่อเครื่องสูบอัดก๊าซธรรมชาติหนึ่งเครื่อง (๕) บริเวณที่ตั้งตู้จ่ายก๊าซธรรมชาติ (ก)
sectionNo: 35
content: กรณีตู้จ่ายก๊าซธรรมชาติอัด ต้องมีเครื่องดับเพลิงอย่างน้อยหนึ่งเครื่องต่อตู้จ่ายก๊าซธรรมชาติอัดไม่เกินสองตู้จ่าย (ข) กรณีตู้จ่ายก๊าซธรรมชาติเหลว ต้องมีเครื่องดับเพลิงอย่างน้อยหนึ่งเครื่องต่อตู้จ่ายก๊าซธรรมชาติเหลวหนึ่งตู้จ่าย (๖) บริเวณผนังภายนอกของพื้นที่กักเก็บก๊าซธรรมชาติเหลว
sectionNo: 35
content: ต้องมีเครื่องดับเพลิงอย่างน้อยด้านละหนึ่งเครื่อง (๗) บริเวณสถานีควบคุมความดันและวัดปริมาตรก๊าซธรรมชาติ ต้องมีเครื่องดับเพลิงอย่างน้อยสองเครื่อง ในกรณีที่สถานีบริการก๊าซธรรมชาติมีถังเก็บและจ่ายก๊าซธรรมชาติเหลว ให้บริเวณที่ตั้งถังเก็บและจ่ายก๊าซธรรมชาติเหลว
sectionNo: 35
content: ต้องมีเครื่องดับเพลิงตามวรรคหนึ่งที่มีขนาดบรรจุไม่น้อยกว่า ๙.๐ กิโลกรัม อย่างน้อยหนึ่งเครื่องต่อถังเก็บและจ่ายก๊าซธรรมชาติเหลวหนึ่งถัง เครื่องดับเพลิงตามวรรคหนึ่งและวรรคสองต้องอยู่ในสภาพที่ใช้งานได้ดี
sectionNo: 35
content: และผู้รับใบอนุญาตประกอบกิจการสถานีบริการก๊าซธรรมชาติต้องจัดให้มีการตรวจสอบและบำรุงรักษาทุกหกเดือนโดยมีหลักฐานการตรวจสอบติดหรือแขวนไว้ที่เครื่องดับเพลิง
sectionNo: 36
content: ข้อ ๓๖ ภายในสถานีบริการก๊าซธรรมชาติต้องจัดให้มีป้ายที่มีข้อความหรือเครื่องหมายตามที่กำหนดในบริเวณ ดังต่อไปนี้ (๑) บริเวณถังเก็บและจ่ายก๊าซธรรมชาติและบริเวณเครื่องสูบอัดก๊าซธรรมชาติต้องจัดให้มีป้ายที่มีข้อความหรือเครื่องหมาย “ห้ามสูบบุหรี่” และ “ห้ามก่อประกายไฟ”
sectionNo: 36
content: และในกรณีที่เครื่องสูบอัดก๊าซธรรมชาตินั้นเป็นชนิดเดินเครื่องอัตโนมัติจะต้องจัดให้มีป้ายที่มีข้อความว่า “เครื่องสูบอัดก๊าซธรรมชาตินี้ทำงานอัตโนมัติทุกเวลา” ที่บริเวณเครื่องสูบอัดก๊าซธรรมชาตินั้นด้วย (๒) บริเวณตู้จ่ายก๊าซธรรมชาติต้องจัดให้มีป้ายที่มีข้อความ “อันตราย ๑. ดับเครื่องยนต์ ๒. ห้ามสูบบุหรี่
sectionNo: 36
content: ๓. ห้ามทำให้เกิดเปลวไฟหรือประกายไฟ” (๓) บริเวณพื้นที่กักเก็บก๊าซธรรมชาติเหลว ต้องจัดให้มีป้ายที่มีข้อความหรือเครื่องหมาย “ห้ามสูบบุหรี่” “ห้ามก่อประกายไฟ” “ของเหลวเย็นจัด” และ “ก๊าซไวไฟ” ลักษณะของป้ายตามวรรคหนึ่ง ให้มีสี รูปแบบ ขนาดตัวอักษร และเครื่องหมาย
sectionNo: 36
content: เป็นไปตามประกาศว่าด้วยการกำหนดมาตรฐานผลิตภัณฑ์อุตสาหกรรม สีและเครื่องหมายเพื่อความปลอดภัย
sectionNo: 37
content: ข้อ ๓๗ ภายในสถานีบริการก๊าซธรรมชาติต้องติดตั้งระบบปิดฉุกเฉินเพื่อปิดหรือตัดการจ่ายก๊าซธรรมชาติ ของเหลวที่ติดไฟ สารทำความเย็นที่ติดไฟ หรือก๊าซที่ติดไฟ การติดตั้งระบบตามวรรคหนึ่ง ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 38
content: ข้อ ๓๘ ภายในสถานีบริการก๊าซธรรมชาติต้องติดตั้งเครื่องส่งเสียงดังเมื่อก๊าซรั่ว โดยติดตั้งในบริเวณที่กำหนดและมีจำนวนเครื่อง ดังต่อไปนี้ (๑) ห้องถังเก็บและจ่ายก๊าซธรรมชาติและห้องเครื่องสูบอัดก๊าซธรรมชาติ ต้องติดตั้งเครื่องส่งเสียงดังเมื่อก๊าซรั่ว อย่างน้อยห้องละหนึ่งเครื่อง
sectionNo: 38
content: ในกรณีที่ถังเก็บและจ่ายก๊าซธรรมชาติและเครื่องสูบอัดก๊าซธรรมชาติอยู่ในห้องเดียวกัน ต้องติดตั้งเครื่องส่งเสียงดังเมื่อก๊าซรั่ว อย่างน้อยหนึ่งเครื่อง (๒) บริเวณที่ตั้งเครื่องสูบอัดก๊าซธรรมชาติ ต้องติดตั้งเครื่องส่งเสียงดังเมื่อก๊าซรั่ว อย่างน้อยบริเวณละหนึ่งเครื่อง (๓)
sectionNo: 38
content: บริเวณพื้นที่กักเก็บก๊าซธรรมชาติเหลว ต้องติดตั้งเครื่องส่งเสียงดังเมื่อก๊าซรั่ว อย่างน้อยบริเวณละสองเครื่อง (๔) บริเวณสถานีควบคุมความดันและวัดปริมาตรก๊าซธรรมชาติ ต้องติดตั้งเครื่องส่งเสียงดังเมื่อก๊าซรั่ว อย่างน้อยบริเวณละหนึ่งเครื่อง
sectionNo: 39
content: ข้อ ๓๙ ภายในสถานีบริการก๊าซธรรมชาติต้องจัดให้มีเครื่องตรวจจับการเกิดไฟ โดยติดตั้งบริเวณพื้นที่กักเก็บก๊าซธรรมชาติเหลว อย่างน้อยสองเครื่อง
sectionNo: 40
content: ข้อ ๔๐ เครื่องส่งเสียงดังเมื่อก๊าซรั่วตามข้อ ๓๘ และเครื่องตรวจจับการเกิดไฟตามข้อ ๓๙ ต้องเป็นไปตามมาตรฐานผลิตภัณฑ์อุตสาหกรรม มาตรฐาน NFPA72 หรือมาตรฐานอื่นที่รัฐมนตรีประกาศกำหนดในราชกิจจานุเบกษา และต้องอยู่ในสภาพที่ใช้งานได้และเปิดใช้งานตลอดเวลาโดยจะต้องทำการทดสอบและตรวจสอบอย่างน้อยปีละหนึ่งครั้ง
sectionNo: 41
content: ข้อ ๔๑ ถังเก็บและจ่ายก๊าซธรรมชาติ เครื่องสูบอัดก๊าซธรรมชาติ และตู้จ่ายก๊าซธรรมชาติต้องจัดให้อยู่ในพื้นที่ที่อากาศถ่ายเทได้โดยสะดวก
sectionNo: 6
content: หมวด ๖ การเลิกประกอบกิจการ
sectionNo: 42
content: ข้อ ๔๒ ผู้รับใบอนุญาตประกอบกิจการสถานีบริการก๊าซธรรมชาติซึ่งประสงค์จะเลิกประกอบกิจการสถานีบริการก๊าซธรรมชาติ ต้องส่งผลการทดสอบและตรวจสอบว่าไม่มีก๊าซธรรมชาติค้างอยู่ในถังเก็บและจ่ายก๊าซธรรมชาติและระบบท่อก๊าซธรรมชาติต่ออธิบดีกรมธุรกิจพลังงาน การแจ้งยกเลิกการประกอบกิจการ
sectionNo: 42
content: และการทดสอบและตรวจสอบตามวรรคหนึ่ง ให้เป็นไปตามหลักเกณฑ์ วิธีการ เงื่อนไข และระยะเวลาที่รัฐมนตรีประกาศกำหนดในราชกิจจานุเบกษา
content: บทเฉพาะกาล
sectionNo: 43
content: ข้อ ๔๓ ในระหว่างที่ยังไม่มีผู้ทดสอบและตรวจสอบตามข้อ ๓ วรรคสอง การทดสอบและตรวจสอบถังเก็บและจ่ายก๊าซธรรมชาติและระบบท่อก๊าซธรรมชาติ ให้กระทำโดยวิศวกรทดสอบและตรวจสอบตามประกาศกรมธุรกิจพลังงาน เรื่อง คุณสมบัติและคุณวุฒิของวิศวกรทดสอบและตรวจสอบถังเก็บและจ่ายก๊าซ ถังขนส่งก๊าซ ระบบท่อก๊าซ
sectionNo: 43
content: และอุปกรณ์ก๊าซธรรมชาติ ลงวันที่ ๑๓ มกราคม ๒๕๔๗ และการตรวจสอบระบบไฟฟ้า ให้กระทำโดยผู้ตรวจสอบระบบไฟฟ้าตามประกาศกรมธุรกิจพลังงาน เรื่อง คุณสมบัติของผู้ตรวจสอบและออกหนังสือรับรองระบบไฟฟ้าภายในสถานีบริการก๊าซธรรมชาติ ลงวันที่ ๒ กุมภาพันธ์ ๒๕๕๐
sectionNo: 44
content: ข้อ ๔๔ สถานีบริการก๊าซธรรมชาติที่ได้รับใบอนุญาตประกอบกิจการสถานีบริการก๊าซธรรมชาติอยู่ในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ เว้นแต่ข้อ ๓ ข้อ ๒๙ ข้อ ๓๐ ข้อ ๓๑ ข้อ ๓๓ วรรคสอง ข้อ ๓๔ ข้อ ๓๕ ข้อ ๓๖ ข้อ ๓๗ ข้อ ๓๘ ข้อ ๓๙ ข้อ ๔๐ ข้อ ๔๑ และข้อ ๔๒
content: ให้ไว้ ณ วันที่ ๓ พฤศจิกายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
sectionName: ตัวอย่างภาพประกอบที่ 1
sectionName: ตัวอย่างภาพประกอบที่ 2
sectionName: ตัวอย่างภาพประกอบที่ 3
sectionName: ตัวอย่างภาพประกอบที่ 4
sectionName: ตัวอย่างภาพประกอบที่ 5
sectionName: ตัวอย่างภาพประกอบที่ 6
sectionName: ตัวอย่างภาพประกอบที่ 7
sectionName: ตัวอย่างภาพประกอบที่ 8
sectionName: ตัวอย่างภาพประกอบที่ 9
sectionName: ตัวอย่างภาพประกอบที่ 10
sectionName: ตัวอย่างภาพประกอบที่ 11
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับการประกอบกิจการสถานีบริการก๊าซธรรมชาติ ที่ตั้ง แผนผัง รูปแบบ และลักษณะของสถานีบริการก๊าซธรรมชาติ
content: ลักษณะของถังหรือภาชนะที่ใช้ในการบรรจุก๊าซธรรมชาติและการบำรุงรักษาถังหรือภาชนะดังกล่าว วิธีการปฏิบัติงานและการจัดให้มีและบำรุงรักษาอุปกรณ์หรือเครื่องมืออื่นใดภายในสถานีบริการก๊าซธรรมชาติ รวมทั้งการอื่นใดอันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญ หรือความเสียหาย
content: หรืออันตรายที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อม จากการประกอบกิจการสถานีบริการก๊าซธรรมชาติ จึงจำเป็นต้องออกกฎกระทรวงนี้